turjo4nis/wikipedia-bn-dump-20250701 huggingface dataset:
১৮৮২-৮৩ ইংল্যান্ড ক্রিকেট দলের অস্ট্রেলিয়া সফর

পূর্ব-নির্ধারিত সময়সূচী মোতাবেক ইভো ব্লাইয়ের নেতৃত্বাধীন ইংল্যান্ড ক্রিকেট দল ১৮৮২-৮৩ মৌসুমে অস্ট্রেলিয়া ও সিলন গমন করে। ১৮৮২ সালে সফরকারী অস্ট্রেলিয়া দল ওভালে স্বাগতিক ইংরেজ দলকে পরাজিত করার প্রেক্ষিতে জনপ্রিয় আরআইপি বিজ্ঞপ্তিতে ঐ ছাইগুলো উদ্ধারে তদন্তকারীর ভূমিকায় দলনেতা ইভো ব্লাইকে দায়িত্ব দেয়া হয়।

প্রকৃতপক্ষে ঐ সফরে তিনটি টেস্ট খেলার আয়োজন করা হয় ও প্রথমটিতে পরাজিত হবার পর ইংল্যান্ড বাদ-বাকী দুইটিতে জয় পায়। তবে, প্রকৃত ঘটনাগুলো কখনো পূর্ণাঙ্গভাবে তুলে ধরা সম্ভব নয়। তৃতীয় টেস্টে জয়ের পর ইভো ব্লাইকে কোন একজন ‘ক্ষুদ্রাকৃতি ভস্মাধার’ বা ছাইদানি উপহার দেয়। ধারণা করা হয় যে, ঐ পাত্রটি বেইল পুড়িয়ে ছাঁইপূর্ণ করা হয়েছিল। তিনি ঐ পাত্রটি ইংল্যান্ডে নিয়ে যান। বর্তমানে লর্ডস ক্রিকেট গ্রাউন্ডের যাদুঘরে সর্বাপেক্ষা দর্শনীয় সামগ্রী হিসেবে তা সংরক্ষিত আছে। ইংল্যান্ড ও অস্ট্রেলিয়া দল এরপর থেকেই ঐ পুরাকল্পীয় অ্যাশেজ লাভের জন্যে প্রতিদ্বন্দ্বিতায় অবতীর্ণ হচ্ছে।

মূল সিরিজ শেষ হবার পর শেষ মুহুর্তে পারস্পরিক সম্মতিক্রমে সফরের চতুর্থ টেস্ট ‘বিশেষ উদ্দেশ্য নিয়ে’ আয়োজন করা হয়েছিল। ঐ টেস্টে চারটি পৃথক উইকেট ব্যবহার করা হয়েছিল। প্রত্যেক ইনিংসে একটি করে ব্যবহৃত হয়।

প্রস্তুতিমূলক খেলা

দুই/তিনদিনের খেলা

প্রথম-শ্রেণীর খেলা

টেস্ট খেলা

প্রথম টেস্ট

২য় টেস্ট

তৃতীয় টেস্ট

"অতিরিক্ত" টেস্ট

খেলোয়াড় 
ইভো ব্লাইয়ের নেতৃত্বাধীন ইংল্যান্ড দলে অভিজ্ঞ উইকেট-রক্ষক হিসেবে এডওয়ার্ড টাইলকোটকে রাখা হয়। অন্যান্যদের মধ্যে ছিলেন - বিলি বেটস, ডিক বার্লো, অ্যালান স্টিল, চার্লস লেসলি, ওয়াল্টার রিড, চার্লস স্টাড, ফ্রেড মর্লে, বিলি বার্নস, জর্জ ভার্নন ও জর্জ স্টাড।

বিলি মারডক অস্ট্রেলিয়া দলের অধিনায়কের দায়িত্বে ও জ্যাক ব্ল্যাকহাম উইকেট-রক্ষক ছিলেন। অস্ট্রেলিয়ার অন্যান্য খেলোয়াড়ের মধ্যে ছিলেন - বিলি মিডউইন্টার, অ্যালেক ব্যানারম্যান, জর্জ বোনর, টম হোরান, পার্সি ম্যাকডোনেল, জর্জ গিফেন, হ্যারি বয়েল, এডউইন ইভান্স, হিউ ম্যাসি, ইউজিন পালমার, টম গারেট ও ফ্রেড স্পফোর্থ।

সিলন 
দীর্ঘ নৌ-ভ্রমণের এক পর্যায়ে কলম্বোয় দলটি যাত্রাবিরতি করে। অক্টোবর, ১৮৮২ সালে স্থানীয় দলগুলোর বিপক্ষে দুই খেলায় অংশ নেয়। এরফলে, সিলনে প্রথমবারের মতো কোন বিদেশী দল সিলন গমন করে। তবে সেগুলো প্রথম-শ্রেণীর খেলার মর্যাদাপ্রাপ্ত ছিল না।

তথ্যসূত্র

অতিরিক্ত তথ্য 
 CricketArchive tour itinerary

আরও পড়ুন 
 The Wisden Book of Test Cricket 1877–1978 by Bill Frindall
 Chris Harte, A History of Australian Cricket, Andre Deutsch, 1993

১৮৮২-এ সিলন
১৮৮২-এ ইংরেজ ক্রিকেট
১৮৮২-এ অস্ট্রেলীয় ক্রিকেট
১৮৮৩-এ ইংরেজ ক্রিকেট
১৮৮৩-এ অস্ট্রেলীয় ক্রিকেট
১৮৫০-৫১ থেকে ১৮৮৯-৯০ সময়কালীন অস্ট্রেলীয় ক্রিকেট মৌসুম
১৮৮০-৮১ থেকে ১৯৭১-৭২ সময়কালীন শ্রীলঙ্কান ক্রিকেট মৌসুম
১৮৪৪ থেকে ১৮৮৮ পর্যন্ত আন্তর্জাতিক ক্রিকেট প্রতিযোগিতা
ইংল্যান্ড ক্রিকেট দলের অস্ট্রেলিয়া সফর
ইংল্যান্ড ক্রিকেট দলের শ্রীলঙ্কা সফর
দি অ্যাশেজ
রাত্রির যাত্রী

রাত্রির যাত্রী হল ২০১৯ সালের একটি বাংলাদেশি চলচ্চিত্র, যে চলচ্চিত্রে অভিনয় করেছেন মৌসুমী, আনিসুর রহমান মিলন, এটিএম শামসুজ্জামানসহ আরো অনেকে। চলচ্চিত্রটি ২০১৯ সালের ১৫ ফেব্রুয়ারি ভালবাসা দিবস উপলক্ষে মুক্তি পায়।

অভিনয়শিল্পী 
 মৌসুমী
 আনিসুর রহমান মিলন
 এটিএম শামসুজ্জামান
মারজুক রাসেল
 অরুণা বিশ্বাস
 শহিদুল আলম সাচ্চু
 রেবেকা রউফ
 নায়লা নাঈম
 চিকন আলী

তথ্যসূত্র

বহিঃসংযোগ

 

বাংলা ভাষার চলচ্চিত্র
বাংলাদেশী চলচ্চিত্র
২০১৯-এর চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
কোমাগাতা মারু বজবজ রেলওয়ে স্টেশন

কোমাগাতা মারু বজবজ রেলওয়ে স্টেশন (পূর্বের নাম- বজবজ রেলওয়ে স্টেশন) হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক  দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। বজবজ রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। বজবজ রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি বজবজ ও তার পার্শ্ববর্তী এলাকাগুলিতে রেল পরিষেবা প্রদান করে।

ভৌগোলিক অবস্থান
বজবজ রেলওয়ে স্টেশনের অবস্থান হল । এর গড় উচ্চতা হল ।

ইতিহাস
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে বজবজ পর্যন্ত  বিস্তৃত ব্রডগেজ রেলপথ নির্মাণ করেছিল।

১৮৯৭ খ্রিস্টাব্দে শিকাগো ধর্মসভা থেকে স্বামী বিবেকানন্দ এম এস মোম্বাসা জাহাজে সন্ধ্যায় বজবজে ফেরেন। কলকাতা ফেরার উপায় না থাকায় জাহাজেই রাত্রিযাপন করেন এবং ১৯ ফেব্রুয়ারি এই স্টেশন হতে ট্রেনে কলকাতা ফেরেন।

২০১৩ খ্রিস্টাব্দে শহীদ স্মরণে স্টেশনটির নামকরণ করা হয় কোমাগাতা মারু বজবজ স্টেশন।

বৈদ্যুতিকরণ
শিয়ালদহ থেকে বজবজ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।

তথ্যসূত্র

বহিঃসংযোগ
  
  
 

দক্ষিণ চব্বিশ পরগনা জেলার রেলওয়ে স্টেশন
১৮৯০-এ ভারতে প্রতিষ্ঠিত
কলকাতা শহরতলি রেল স্টেশন
১৮৯০-এ ভারতে চালু রেলওয়ে স্টেশন
শিয়ালদহ দক্ষিণ লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
শিয়ালদহ রেল বিভাগ
আফরিন আফরিন

আফরিন আফরিন (অর্থ: পরম সৃষ্টিকর্তার প্রশংসা! পরম সৃষ্টিকর্তার প্রশংসা!) জাভেদ আখতারের লেখা একটি গজল গান এবং নুসরাত ফাতেহ আলী খান গানটিতে সুরারোপ করেন।

ইতিহাস 
১৯৯০ এর দশকে ইন্ডিপপ এবং ফিউশন মিউজিকের জনপ্রিয়তার সময় নন-ফিল্ম মিউজিক ভিডিও হিসেবে আফরিন আফরিন গানটি মুক্তি পায়।

২০১৬ সালের সংস্করণ 

কোক স্টুডিওর সিজন নাইনের দ্বিতীয় এপিসোডে রাহাত ফাতেহ আলী খানের সঙ্গে ‘আফরিন আফরিন’ গানটির নতুন সংস্করণে কণ্ঠ দেন মমিনা মুস্তেহশান।   গানটি নতুন সংস্করণে সুরারোপ করেন ফখির মেহমুদ।

নভেম্বরে, ইউটিউবে গানটি দ্রুততম পাকিস্তানি ভিডিও হিসেবে ২১৫ মিলিয়ন ভিউ অর্জন করে এবং আতিফ আসলামে গাওয়া তাজেদারে হেরাম গানটি পিছনে ফেলে আফরিন আফরিন গানটি ইউটিউবে পাকিস্তানে সর্বাধিকবার দেখা ভিডিওর মর্যাদা পায়।

তথ্যসূত্র 

সুফি সঙ্গীত
নুসরাত ফাতেহ আলী খানের গান
রাহাত ফাতেহ আলী খানের গান
১৯৯০-এর দশকের গান
২০১৬-এর একক
পাকিস্তানি গান
মো: জাহাঙ্গীর আল মুস্তাহিদুর রহমান

মো: জাহাঙ্গীর আল মুস্তাহিদুর রহমান, বাংলাদেশ সেনাবাহিনী একজন মেজর জেনারেল। বেসামরিক কর্মজীবনে বাংলাদেশ চা বোর্ডের চেয়ারম্যান ছিলেন।  বর্তমানে তিনি লেবাননের বাংলাদেশী রাষ্ট্রদূত হিসেবে দায়িত্ব পালন করছেন।

প্রথম জীবন 
মো: জাহাঙ্গীর আল মুস্তাহিদুর রহমান  ১৯৬৭ সালের ৫ জুলাই টাঙ্গাইল জেলায় জন্মগ্রহণ করেন। বাংলাদেশ মিলিটারি একাডেমিতে যোগ দেন এবং ১৯৮৬ সালের ২৫ ডিসেম্বর কোর অব ইনফেনট্রিতে কমিশন লাভ করেন। তিনি জাতীয় বিশ্ববিদ্যালয় থেকে স্নাতকোত্তর ডিগ্রি অর্জন করেন। ডিফেন্স সার্ভিসেস কমাণ্ড অ্যান্ড স্টাফ কলেজ  থেকে প্রতিরক্ষা অধ্যয়নে মাস্টার ডিগ্রি অর্জন করেন এবং পাকিস্তানে কমান্ড প্রশিক্ষণ গ্রহণ করেন।

পেশা 
মো: জাহাঙ্গীর আল মুস্তাহিদুর রহমান সরবরাহ ও পরিবহন ব্যাটালিয়নের অধিনায়ক হিসাবে দায়িত্ব পালন করেন। স্টেশন সাপ্লাই ডিপোয়ের কমান্ডিং অফিসার ছিলেন। বাংলাদেশ সেনাবাহিনীর সদর দপ্তরে সহকারী সামরিক সচিব হিসেবে কাজ করেন। সামরিক গোয়েন্দা সংস্থা প্রতিরক্ষা গোয়েন্দা মহাপরিদপ্তরের মহাপরিচালক হিসেবে দায়িত্ব পালন করেন। তিনি বাংলাদেশ মিলিটারি একাডেমী ও আর্মি সার্ভিস কর্পস স্কুলে প্রশিক্ষক হিসাবে কাজ করেন। ১৯৯১ সালে জাতিসংঘ ইরাক-কুয়েত পর্যবেক্ষণ মিশনে নিযুক্ত হন। তাকে আর্মি সার্ভিস কর্পস সেন্টার ও স্কুল কমান্ডার পদে উন্নীত করা হয়। এরপর তাকে সেনা সদর দফতরে স্থানান্তর করা হয় যেখানে তিনি সরবরাহ ও পরিবহন অধিদফতরের পরিচালক হিসেবে কাজ করেন। তিনি বাংলাদেশ সেনাবাহিনীর বাংলাদেশ মেশিন টুলস ফ্যাক্টরির ব্যবস্থাপনা পরিচালক হিসাবে দায়িত্ব পালন করেন। সুদান জাতিসংঘ মিশনের ডেপুটি চীফ সাপ্লাই অফিসার হিসাবে দায়িত্ব ছিলেন। তিনি লাইবেরিয়ায় জাতিসংঘের মিশনে ইন্টিগ্রেটেড সাপোর্ট সার্ভিসেসের উপ-প্রধান হিসাবে দায়িত্ব পালন করেন।  ২০ মার্চ ২০১৮ সালে তিনি বাংলাদেশ চা বোর্ডের চেয়ারম্যান নিযুক্ত হন। ৩০ মে ২০২০ সালে তিনি লেবাননে বাংলাদেশী রাষ্টদূত হিসেবে নিয়োগ পান।

আরো দেখুন 

 চৌধুরী হাসান সারওয়ার্দী
 মোহাম্মদ আতিকুর রহমান
 নুরউদ্দীন খান
 মোঃ মাহফুজুর রহমান

তথ্যসূত্র 

১৯৬৭-এ জন্ম
বাংলাদেশ সেনাবাহিনীর জেনারেল
জীবিত ব্যক্তি
বাংলাদেশী জেনারেল
টাঙ্গাইল জেলার ব্যক্তি
বাংলাদেশের রাষ্ট্রদূত
লেবাননে বাংলাদেশের রাষ্ট্রদূত
মতিঝিল এ জি বি কলোনী

মতিঝিল এ,জি,বি কলোনী । মতিঝিল থানার অন্তর্গত গণপ্রজাতন্ত্রী বাংলাদেশ সরকার বিভিন্ন মন্ত্রণালয়ে কর্মরত সরকারি চাকরিজীবীদের অস্থায়ী আবাসস্থল। মতিঝিল এ জি বি কলোনি ও এর আশেপাশে রয়েছে ৯ টি স্কুল, ২টি মাদ্রাসা এবং ২টি কলেজসহ ২ টি বিশ্ববিদ্যালয়। এর মধ্যে উল্লেখযোগ্য হলো সমগ্র দেশব্যাপী সুপরিচিত মতিঝিল মডেল হাই স্কুল এন্ড কলেজ, মতিঝিল আইডিয়াল স্কুল এন্ড কলেজ এবং নটরডেম কলেজ বিশ্ববিদ্যালয়, ঢাকা-১০০০। মতিঝিল কলোনি, (হাসপাতাল জোন, আল হেলাল জোন ও আইডিয়াল জোন), এইচ টাইপ কোয়ার্টার, পোস্টাল কলোনি, টি এন্ড টি কলোনি, বাংলাদেশ ব্যাংক কলোনি। ঢাকা দক্ষিণ সিটি করপোরেশনের অন্তর্ভুক্ত ১০ নং ওয়ার্ড। আয়তন ০.৩৮ বর্গকিলোমিটার।

তথ্যসূত্র

ঢাকা
এম এ মালেক (সামরিক কর্মকর্তা)

ব্রিগেডিয়ার জেনারেল (অব.) এমএ মালেক বাংলাদেশ সেনাবাহিনীর (অব.) ব্রিগেডিয়ার জেনারেল ছিলেন, তিনি তত্ত্বাবধায়ক সরকারের প্রধান উপদেষ্টার বিশেষ সহকারী ছিলেন।

প্রাথমিক জীবন এবং শিক্ষা 
ব্রিগেডিয়ার জেনারেল (অব.) এমএ মালেক ৪ ফেব্রুয়ারি ১৯৪৮ জন্মগ্রহণ করেন। চার বছর বয়সে তার মা মারা যান। তিনি বরিশাল জিলা স্কুলে পড়াশোনা শেষে বাংলাদেশ প্রকৌশল বিশ্ববিদ্যালয় (বুয়েট) ভর্তি হন। ১৯৭১ সালের এপ্রিল মাসে ফাতেমা খাতুন নেলিকে বিয়ে করেন। ১৬ জানুয়ারি ২০১২ তারিখে ফাতেমা খাতুন মারা যান। এম এ মালেক দুই ছেলে, এক মেয়েসহ অনেক গুণগ্রাহী রেখে গেছেন।

পেশা 
তিনি মুক্তিযুদ্ধে অনন্য অবদান রাখেন। একাত্তরে ত্রিপুরার মতিনগর ও মেলাঘর ক্যাম্পে অবস্থান করে তিনি খালেদ মোশাররফ ও মেজর হায়দারের সঙ্গে যুদ্ধ পরিচালনায় সাহসী ভূমিকা রাখেন। ডিসেম্বরে তিনি ঢাকা মুক্ত করার অভিযানেও অংশ নিয়েছিলেন।  তিনি তত্ত্বাবধায়ক সরকারের সাবেক প্রধান উপদেষ্টা ফখরুদ্দিন আহমেদের বিশেষ সহকারী হিসাবে বাংলাদেশ বিদ্যুৎ উন্নয়ন বোর্ড ও পল্লী বিদ্যুতায়ন বোর্ডের প্রধান হিসেবে দায়িত্ব পালন করেন।  তিনি সমাজকল্যাণ মন্ত্রণালয় ও ডাক ও টেলিযোগাযোগ মন্ত্রণালয়ের প্রধান ছিলেন।

মৃত্যু 
৮ জানুয়ারী ২০১৬ সালে অস্ট্রেলিয়ায় মারা যান।

তথ্যসূত্র 

১৯৪৮-এ জন্ম
২০১৬-এ মৃত্যু
বাংলাদেশের তত্ত্বাবধায়ক সরকারের উপদেষ্টা
বাংলাদেশ সেনাবাহিনীর ব্রিগেডিয়ার
বাংলাদেশ সেনাবাহিনীর অফিসার
বরিশাল জিলা স্কুলের প্রাক্তন শিক্ষার্থী
এম এ মালেক (দ্ব্যর্থতা নিরসন)

এম এ মালেক বলতে যাদেরকে বোঝানো হতে পারে;

 এম এ মালেক (রাজনীতিবিদ) -বাংলাদেশের ঢাকা-২০ আসনের সাবেক সংসদ সদস্য।
 এম এ মালেক (সামরিক কর্মকর্তা) -বাংলাদেশ সেনাবাহিনীর সাবেক জেনারেল ও তত্ত্বাবধায়ক সরকারের প্রধান উপদেষ্টার বিশেষ সহকারী ছিলেন।
 এম এ মালেক (সাংবাদিক) -বাংলাদেশের সাংবাদিক।

আরও দেখুন 

 আব্দুল মালেক (দ্ব্যর্থতা নিরসন) -উইকিমিডিয়ার দ্ব্যর্থতা নিরসন পাতা.
 আবদুল মালেক (দ্ব্যর্থতা নিরসন) -দ্ব্যর্থতা নিরসন পাতা।
 আব্দুল মালিক -বাংলাদেশ সরকার কর্তৃক মনোনীত জাতীয় অধ্যাপক।
 সৈয়দ আব্দুল মালিক -অসমীয়া সাহিত্যের ঔপন্যাসিক, গল্পকার, নাট্যকার ও কবি।

 মুহাম্মাদ আব্দুল মালেক - বাংলাদেশের একজন ইসলামী ব্যক্তিত্ব।
 আব্দুল মালেক উকিল -বাংলাদেশের আইনজীবী, রাজনীতিবিদ ও জাতীয় সংসদের সাবেক স্পীকার।
 আব্দুল মালেক সরকার -বাংলাদেশী রাজনীতিবিদ ও দিনাজপুর-১ আসনের সাবেক সংসদ সদস্য।
 আব্দুলমালেক আল-খৈবরী -সৌদি আরবের একজন পেশাদার ফুটবলার।
অন্ধকার জগৎ (২০১৯-এর চলচ্চিত্র)

অন্ধকার জগৎ ২০১৯ সালে মুক্তি পাওয়া বাংলাদেশি চলচ্চিত্র, যে চলচ্চিত্রে অভিনয় করেছেন ডি এ তায়েব, মাহিয়া মাহি, আনোয়ারা, মিশা সওদাগর, আলেকজান্ডার বোসহ আরো অনেকে। চলচ্চিত্রটি ২০১৯ সালের ২২ ফেব্রুয়ারি মুক্তি পায়। এর আগে ১৬ ফেব্রুয়ারি এফডিসির ৮ নম্বর ফ্লোরে চলচ্চিত্রটির প্রিমিয়ার অনুষ্ঠিত হয়। চলচ্চিত্রটি বদিউল আলম খোকন পরিচালিত ত্রিংশ চলচ্চিত্র।

অভিনয়ে 
 ডি এ তায়েব - কাঙাল
 মাহিয়া মাহি - শবনম চৌধুরী
 আনোয়ারা - কাঙালের মা
 মিশা সওদাগর - সুলতান বাবা
 আলেকজান্ডার বো - রাজা
 মৌমিতা মৌ - দোলন
 মাহমুদুল ইসলাম মিঠু - আসলাম ভাই

তথ্যসূত্র 

বাংলা ভাষার চলচ্চিত্র
বাংলাদেশী চলচ্চিত্র
২০১৯-এর চলচ্চিত্র
বদিউল আলম খোকন পরিচালিত চলচ্চিত্র
হ্যারি কল্ডার

হ্যারি লটন কল্ডার (; জন্ম: ২৪ জানুয়ারি, ১৯০১ - মৃত্যু: ১৫ সেপ্টেম্বর, ১৯৯৫) দক্ষিণ আফ্রিকান বংশোদ্ভূত বিখ্যাত ইংরেজ ক্রিকেট তারকা ছিলেন। বিদ্যালয়ের ছাত্র থাকাকালীন ১৭ বছর বয়সে ১৯১৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন হ্যারি কল্ডার। ক্রিকেটের সর্বোচ্চ সম্মাননা লাভ করলেও একমাত্র ক্রিকেটার হিসেবে তিনি কোন প্রথম-শ্রেণীর ক্রিকেটে অংশগ্রহণ করেননি।

শৈশবকাল 
তার পিতা হেনরি কল্ডার উনবিংশ শতাব্দীর শেষদিকে ইংরেজ কাউন্টি ক্রিকেটে হ্যাম্পশায়ার এবং দক্ষিণ আফ্রিকান ক্রিকেটে ওয়েস্টার্ন প্রভিন্স ও ইস্টার্ন প্রভিন্সের পক্ষে দশটি প্রথম-শ্রেণীর খেলায় অংশ নিয়েছিলেন।

১৯১৪ সালে দক্ষিণ আফ্রিকা থেকে পরিবারের সাথে ইংল্যান্ডে চলে আসেন। সারেভিত্তিক ক্রানলেই স্কুলে পাঁচ বছর পড়াশোনা করেছিলেন। সেখানে বিদ্যালয়ের প্রথম একাদশে অংশ নেন। তন্মধ্যে, তিন বছর দলের অধিনায়কের দায়িত্ব পালন করেন। ১৬ বছর বয়সী স্পিন বোলার হ্যারি কল্ডার বিদ্যালয় দলের পক্ষে অনেকগুলো উইকেট লাভে সক্ষমতা দেখান। ফলশ্রুতিতে ১৯১৮ সালে উইজডেন কর্তৃক আরও চারজন বিদ্যালয় বালকের সাথে তাকেও বর্ষসেরা ক্রিকেটারের সম্মাননায় ভূষিত করা হয়। প্রসঙ্গতঃ প্রথম বিশ্বযুদ্ধ চলাকালীন কোনরূপ প্রথম-শ্রেণীর ক্রিকেট খেলা অনুষ্ঠিত হয়নি। ১৯১৯ সালেও একইভাবে বর্ষসেরা ক্রিকেটার হিসেবে পাঁচজন বিদ্যালয়ের বালককে মনোনীত করা হয়েছিল। তন্মধ্যে, তিনি সর্বকনিষ্ঠ ছিলেন।

খেলোয়াড়ী জীবন 
কোন প্রথম-শ্রেণীর খেলায় অংশগ্রহণের সুযোগ পাননি হ্যারি কল্ডার। তবে, ১৯২০ সালে সারের দ্বিতীয় একাদশের পক্ষে একটি খেলায় অংশ নিয়েছিলেন। স্টাফোর্ডশায়ারের বিপক্ষে ০ ও অপরাজিত ৬ রান তুলেছিলেন। এছাড়াও, চার ওভার বোলিং করে উইকেটবিহীন ছিলেন। ১৯১৮ ও ১৯১৯ সালের বর্ষসেরা ক্রিকেটারের সম্মাননাপ্রাপ্ত বাদ-বাকী নয়জন বিদ্যালয়ের ছাত্র কমপক্ষে একটি প্রথম-শ্রেণীর খেলায় অংশ নিয়েছিলেন।

ব্যক্তিগত জীবন 
১৯১৯ সালে পরিবারের সাথে দক্ষিণ আফ্রিকায় প্রত্যাবর্তন করেন। তার পিতা তাকে ক্রিকেট খেলতে উদ্বুদ্ধ করেছিলেন। কিন্তু, তিনি গল্ফ ও টেনিসের দিকে ধাবিত হন। কারখানা ও ব্যাংকিং খাতে কাজ করেন। ১৯৯৪ সাল পর্যন্ত তার অবস্থান অজানা ছিল। ঐ বছর ক্রিকেট ঐতিহাসিক রবার্ট ব্রুক কেপ টাউনের নিরাময় কেন্দ্রে তার অবস্থান সনাক্ত করতে সক্ষম হন। কল্ডার তার এই সম্মাননা প্রাপ্তি বিষয়টি জানতেন না। বিদ্যালয় ত্যাগ করার পর আর ক্রিকেট খেলেননি। কেবলমাত্র ব্রুকের কল্যাণেই তিনি এ স্বীকৃতির কথা জানতে পারেন। ১৫ সেপ্টেম্বর, ১৯৯৫ তারিখে ৯৪ বছর বয়সে কেপ টাউনে হ্যারি কল্ডারের দেহাবসান ঘটে।

তথ্যসূত্র

আরও দেখুন 
 জন ফার্থ
 কেন্ট কাউন্টি ক্রিকেট ক্লাব
 উইজডেন বর্ষসেরা ক্রিকেটার

আরও পড়ুন 
 The Essential Wisden: An Anthology of 150 Years of Wisden Cricketers' Almanack, edited by John Stern, Marcus Williams, p. 142
 Joy of Cranleigh – What was happening in Cranleigh in August 1918?, Cranleigh Magazine, 23 July 2018
 Obituaries in 1995, Wisden Cricketers' Almanack, 1996

বহিঃসংযোগ 
 
 

১৯০১-এ জন্ম
১৯৯৫-এ মৃত্যু
ইংরেজ ক্রিকেটার
উইজডেন বর্ষসেরা ক্রিকেটার
লাইব্রেরি অব লিভিং ফিলোসফার্স

লাইব্রেরি অব লিভিং ফিলোসফার্স হলো নির্বাচিত জীবিত দার্শনিকদের উপর প্রকাশিত একটি বুক সিরিজ যা ১৯৩৯ সাল থেকে প্রকাশিত হয়ে আসছে। যুক্তরাষ্ট্রের শিক্ষাবিদ পল আর্থার শিল্প এরূপ একটি গ্রন্থাগার প্রতিষ্ঠার ব্যাপারে প্রথম চিন্তা ভাবনা করেছিলেন এবং তিনি ১৯৮৫ সাল পর্যন্ত এর সম্পাদক ছিলেন। সিরিজটি লুইস এডউইন হান (১৯৮১-২০০১), রান্ডাল  অক্সিয়ের (২০০১-২০১৩), এবং ডগলাস অ্যান্ডারসন (২০১৩-২০১৫) ইতোপূর্বে সম্পাদনা করেছেন। বর্তমানে সারাহ বিয়ার্ডসওয়ার্থ (২০১৫-বর্তমান) এর সম্পাদনা করেন। 

প্রতিটি ভলিউম একজন উল্লেখযোগ্য জীবিত দার্শনিকের নামে উৎসর্গ করা হয় যেখানে একটি ইন্টেলেকচুয়াল অটোবায়োগ্রাফি'র পাশাপাশি তার দর্শনের নানা দিক নিয়ে কয়েক ডজন সমসাময়িক দার্শনিকের সমালোচনা, ব্যাখ্যামূলক নিবন্ধ ও তার প্রতিক্রিয়া লিপিবদ্ধ হয়। গ্রন্থাগারটির যাত্রা শুরু হয়েছিল মূলত একজন দার্শনিক যেন জীবিত অবস্থায়ই তার সমালোচকদের সমালোচনার জবাব দিতে পারে এই উদ্দেশ্য বাস্তবায়নের জন্য। সেক্ষেত্রে এর সফলতা প্রশ্নবিদ্ধ হলেও বর্তমানে এটি একটি নির্ভরযোগ্য দার্শনিক সম্পদে পরিণত হয়েছে।

এটি ১৯৪৯ সাল পর্যন্ত নর্থওয়েস্টার্ন ইউনিভার্সিটি, ১৯৫২ থেকে ১৯৫৯ পর্যন্ত টিউডর  পাবলিশিং কোং এবং ১৯৫৯ সালের পর ওপেন কোর্ট থেকে প্রকাশিত হয়। সিরিজটি সাউদার্ন ইলিনয় বিশ্ববিদ্যালয়ের মালিকানায় রয়েছে।

লাইব্রেরির বিষয়গুলি হল:

জন ডুয়ি (১৯৩৯) 
George Santayana (1940) 
আলফ্রেড নর্থ হোয়াইটহেড (১৯৪১) 
G. E. Moore (1942) 
বারট্রান্ড রাসেল (১৯৪৪) 
Ernst Cassirer (1949)
আলবার্ট আইনস্টাইন (১৯৪৯) 
সর্বপল্লী রাধাকৃষ্ণণ (১৯৫২) 
Karl Jaspers (1957)
C. D. Broad (1959) 
রুডলফ কারণাপ (১৯৬৩)
Martin Buber (1967)
C. I. Lewis (1968) 
কার্ল পপার (১৯৭৪) 
Brand Blanshard (1980) 
জঁ-পল সার্ত্র্‌ (১৯৮১) 
Gabriel Marcel (1984)
W. V. Quine (1986)
Georg Henrik von Wright (1989) 
Charles Hartshorne (1991) 
এ. জে. এয়ার (১৯৯২) 
Paul Ricoeur (1995) 
Paul Weiss (1995) 
Hans-Georg Gadamer (1997) 
Roderick Chisholm (1997) 
P. F. Strawson (1998) 
Donald Davidson (1999)
হোসেইন নাসর (২০০০) 
Marjorie Grene (2002) 
Jaakko Hintikka (2006) 
Michael Dummett (2007) 
Richard Rorty (2010)
Arthur Danto (2013) 
Hilary Putnam (2015) 
উমবের্তো একো (২০১৭)

আগামীতে অন্তর্ভুক্ত করা হবে: Martha C. Nussbaum, and Julia Kristeva

তথ্যসূত্র

বহিঃসংযোগ
Library of Living Philosophers, Open Court
Library of Living Philosophers , Southern Illinois University-Carbondale Department of Philosophy
Library of Living Philosophers Records, 1938-1981  at Southern Illinois University Carbondale, Special Collections Research Center

গ্রন্থাগার
দর্শনের বই
ধারাবাহিক বই
দ্য সাটল আর্ট অব নট গিভিং অ্যা ফাক

দ্য সাটল আর্ট অব নট গিভিং অ্যা ফাক: অ্যা কাউন্টারিনটুইটিভ এপ্রোচ টু লিভিং অ্যা গুড লাইফ মার্কিন ব্লগার এবং লেখক মার্ক ম্যানসন রচিত আত্ম-নির্ভর বই। এটি ম্যানসন রচিত 
দ্বিতীয় এবং শ্রেষ্ঠ বিক্রিত বই। এতে ম্যানসন যুক্তি দেন যে জীবনের সংগ্রামগুলি জীবনকে অর্থবহ করে এবং সাধারণ আত্ম-নির্ভর বইগুলির নির্বোধ ইতিবাচক দিক কার্যকর এবং সহায়ক নয়।

প্রকাশনার ইতিহাস
২০১৩ সালের ১৩ সেপ্টেম্বর হার্পার কলিন্স পাবলিশার্সের হার্পার ওয়ান বিভাগের অধীনে বইটির মুদ্রিত সংস্করণ প্রকাশিত হয়।

জানুয়ারি ২০১৯ সালের মধ্যে বইটির ৩ মিলিয়ন কপি বিক্রি হয়েছিল।

অভ্যর্থন
২ অক্টোবর ২০১৬ সালে, দ্য সাটল আর্ট অব নট গিভিং অ্যা ফাক নিউ ইয়র্ক টাইমস শ্রেষ্ঠ বিক্রয়ের তালিকায় প্রথমবারের মত "হাও-টু" এবং "সপ্তাহের বিবিধ" বিভাগের অধীনে #৬ স্থানে প্রদর্শিত হয়েছিল, এবং ১৬ জুলাই ২০১৭  সালে প্রথমবারের মত #১ স্থানে অবস্থান নিয়েছিল। ১৮ ফেব্রুয়ারি ২০১৮ সালের মধ্যে এটি ১২৮ সপ্তাহের জন্য নিউ ইয়র্ক টাইমসের শ্রেষ্ঠ বিক্রয়ের তালিকায় অর্ন্তভুক্ত ছিল।

তথ্যসূত্র

বহিঃসংযোগ

আত্ম-নির্ভর বই
২০১৬-এর নন ফিকশন বই
ইংরেজি ভাষার বই
আত্ম-উন্নয়নমূলক বই
আপে অন্তের

মুসা আন্তের (১৯২০-২০ সেপ্টেম্বর, ১৯৯ ২) হলেন আপে মুসা (, আক্ষরিক অর্থে কাকা মুসা) নামেও পরিচিত, কুর্দি লেখক এবং কর্মী ছিলেন। তিনি একজন বিশিষ্ট কুর্দি লেখক, সাংবাদিক ও বুদ্ধিজীবী ছিলেন এবং সেপ্টেম্বর ১৯৯২ সালে তুর্কি জেআইএমআই কর্তৃক নিহত হন।

জীবনী 
তিনি এস্কিমগার (কুর্দি: জাইভিং) গ্রামে জন্মগ্রহণ করেন (মর্দন প্রদেশের নুসাইবিন জেলা)। তিনি মরদিনে প্রাথমিক শিক্ষা সম্পন্ন করেন এবং তারপর আদানা জুনিয়র ও সিনিয়র হাই স্কুলে পড়াশোনা করেন। যখন তিনি একজন ছাত্র ছিলেন, তখন তিনি গ্রীষ্মকালীন ছুটির সময় সিরিয়ায় ছিলেন এবং কুর্দি জাতীয়তাবাদী বুদ্ধিজীবীদের সাথে পরিচিত হন, যেমন- সালাদে এবং কামুরান বেদির খান, কাদরি এবং এক্রেম সেমিল্পাসা, ডাঃ নাফিজ, নুরি জাজা, নুরি ডেসিমি, কেদ্রিকান, ওসমান সাবরি, হাকো আঘা এবং তার পুত্র হাসান, এমনি পেরিক্সানয়ের পুত্র শিক্রি এমিন, মালা এলি ইউনিস, টিফো সিজিরি এবং সিগার্সউইন। জুন ১৯৯০ সালে তিনি পিপলস লেবার পার্টির ৮১ জন প্রতিষ্ঠাতা সদস্যের একজন ছিলেন।

গুপ্তহত্যা 
১৯৯২ সালে একটি উৎসবে গুলি করে হত্যা করা হয় আপে অন্তের'কে এবং এই ঘটনায় অর্টার মার্টুগু মারাত্মকভাবে আহত হন। কিছু তুর্কি সূত্র দাবি করে যে পিকেকে জঙ্গিবাদী আব্দুলকদ্দীদ আইয়গান ১৯৮৫ সালে আত্মসমর্পণ করেন। তারপর জেইটেমের প্রথম কর্মী (তুর্কি গেন্ডারমারির গোয়েন্দা ও কাউন্টার সন্ত্রাসবাদ পরিষেবা) হিসেবে নিয়োগ হন, বলেছিলেন যে তিনি ছিলেন একটি জেইটম ইউনিটের অংশ, সিরকান থেকে "হামিট" সহ, যে মুসা আটারকে হত্যা করেছিল।

অন্যান্য তুর্কি সূত্র দাবি করেছে যে অপরাধী পিকেকে দলত্যাগী মুরাত ইপেক, যিনি তুর্কি রাষ্ট্রের চুক্তি হত্যাকারী মাহমুৎ ইউিলিরিম (উদ্যান "ইয়েসিল") বা ইয়েসিলের থেকে হত্যার আদেশ পান।

দীর্ঘ তদন্তের পর তুর্কি গেন্ডারমেরিয়ে ইন্টেলিজেন্স অর্গানিজশন অন্তের হত্যার দোষীকে খুজে পায় এবং ২০০৬ সালে ইউরোপিয়ান কোর্ট অব হিউম্যান রাইটস (ইসিএইচআর) দ্বারা তার হত্যার জন্য তুরস্কে জরিমানা করা হয়। তুরস্ককে ২৮,৫০০ ইউরো জরিমানা করেছিলেন। ২০১৩ সালে একটি দিয়ারবাকির আদালতে অন্তের হত্যার সাথে চারজন ব্যক্তিকে অভিযুক্ত করা হয়েছিল, যার মধ্যে মাহমুৎ যিলেরিম (উদ্যান "ইয়েসিল") এবং আবদুলকাদির আইয়াং ছিলেন।

তথ্যসূত্র

বহিঃসংযোগ 
 ECtHR judgment
 Ahmet Alış, "Üç Devrin" Tanığı: Modern Kürt Siyasi Tarihinin İçinden Musa Anter'i Okumak, Birikim, September 20, 2010. 

১৯২০-এ জন্ম
কুর্দি লেখক
১৯৯২-এ মৃত্যু
ইস্তাম্বুল বিশ্ববিদ্যালয়ের প্রাক্তন শিক্ষার্থী
তুর্কি কুর্দি ব্যক্তি
তুর্কি লেখক
খুনের শিকার পুরুষ
গঙ্গেশোপাধ্যায়

গঙ্গেশোপাধ্যায় (জন্ম: দ্বাদশ শতকের শেষভাগ বা মতান্তরে ১৩শ-১৪শ শতক) নব্যন্যায়ের প্রবর্তক ছিলেন। তার বংশ পরিচয় নিয়ে দ্বিমত রয়েছে। কারও মতে, তিনি ছিলেন মৈথিলি ব্রাহ্মণ এবং বর্তমান বিহারের দ্বারভাঙ্গা থেকে বারো মাইল দক্ষিণপূর্বে কমলা নদীর তীরে কারিয়ন গ্রামে তার জন্ম। দ্বিতীয় মতে, তিনি ছিলেন সামাজিক মর্যাদায় নিকৃষ্ট শ্রেণির ব্রাহ্মণ এবং কাশ্যপগোত্রীয় ছাদন বংশে তার জন্ম হয়। তার পুত্র বর্ধমানের উল্লেখ অনুসারে তার প্রকৃত নাম গঙ্গেশ্বর।

প্রথম জীবন
প্রথম জীবনে শিক্ষিত না হলেও পরবর্তি সময়ে শ্মশানে কালীর উপাসনা করে মহাপন্ডিত হন। আস্তিক-নাস্তিক উভয় শাস্ত্রে তার গভীর পান্ডিত্য ছিল। তার লিখিত একমাত্র গ্রন্থ তত্ত্বচিন্তামণি তাকে অমরত্ব দান করেছে।

কর্মজীবন ও অবদান
তার তত্বচিন্তামনি বইটি বিশ্বের দার্শনিক সমাজেও সমাদৃত ও আলোচিত। সূক্ষ্মাতিসূক্ষ্ম বিশ্লেষণমূলক অভিনব বিচারপ্রণালী এবং পরিভাষা উদ্ভাবন করে তিনি নতুন যুগের সূচনা করেন। এর প্রভাব অপরিসীম; পরবর্তীকালে অন্যান্য শাস্ত্রের আলোচনায়ও এ পদ্ধতি অনুসৃত হয়।

তত্বচিন্তামনি 
গঙ্গেশ মূলত গৌতম ন্যায়সূত্রের প্রমাণকান্ডেরই আলোচনা করেছেন। ন্যায়সূত্র অনুযায়ী প্রমাণ চার প্রকার,
 প্রত্যক্ষ
 অনুমান
 উপমান
 শব্দ
এই চারটি প্রমাণের ওপর ভিত্তি করে তিনি চার খণ্ডে তত্ত্বচিন্তামণি (প্রত্যক্ষচিন্তামণি, অনুমানচিন্তামণি, উপমানচিন্তামণি ও শব্দচিন্তামণি) রচনা করেন। সতেরো শতক থেকে উনিশ শতক পর্যন্ত এ তত্ত্বচিন্তামণির ব্যাখ্যা রচনা করে নব্যন্যায়ের পরম্পরাকে যাঁরা ক্রমশ সমৃদ্ধতর করেছেন, তাদের মধ্যে উল্লেখযোগ্য হলেন পুত্র বর্ধমান, পক্ষধর মিশ্র,  রঘুনাথ শিরোমণি,  মথুরানাথ তর্কবাগীশ,  বাসুদেব সার্বভৌম,  জগদীশ তর্কালঙ্কার, গদাধর ভট্টাচার্য প্রমুখ। এঁদের মাধ্যমেই নবদ্বীপে ন্যায়দর্শনের প্রভূত চর্চা হয় এবং সর্বভারতে বাংলা এক বিশেষ পরিচিতি লাভ করে।

বহির্পঠন
 বাংলাপিডিয়া

তথ্যসূত্র 

জন্ম সাল অজানা
হরিহরপাড়া

হরিহরপাড়া হল একটি ভারতের পশ্চিমবঙ্গের মুর্শিদাবাদ জেলার বহরমপুর সদর মহকুমার হরিহরপাড়া সমষ্টি উন্নয়ন ব্লকের একটি গ্রাম।

জনসংখ্যা
ভারতের ২০১১ সালের আদমশুমারি অনুসারে, হরিহরপাড়ার মোট জনসংখ্যা ১৪,৮২৭, যার মধ্যে ৭,৫৭০ জন (৫১%) পুরুষ এবং ৭,২৫৭ জন (৪২%) মহিলা। ৬ বছরের কম বয়সী জনসংখ্যা ১,৭৬৯। হরিহরপাড়ার মোট সাক্ষরতার সংখ্যা ৯,৮৯৪ জন।

পুলিশ কেন্দ্র
হরিহরপাড়া সিডি ব্লকের উপর হরিহরপাড়া থানার এক্তিয়ার রয়েছে।

পরিবহন
বহরামপুর-অমতলা সড়ক লোচনমাটি ডাঙ্গাপাড়া সড়ক হরিহরপাড়ার অংশ|

শিক্ষা
এখানে হাজী এ.কে. খান কলেজ প্রতিষ্ঠিত হয় ২০০৮ সালে। এটি কল্যাণী বিশ্ববিদ্যালয়ের অধিভুক্ত, এই কলেজ বাংলা, ইংরেজি, ইতিহাস ও শিক্ষাতে সম্মাননা কোর্স প্রদান করে। এছাড়াও স্বরুপপুর উচ্চ মাধ্যমিক বিদ্যালয়, হরিহরপাড়া উচ্চ মাধ্যমিক বিদ্যালয়, পদ্মনাভপুর সিনিয়র হাই মাদ্রাসা ও তরতিপুর উচ্চ মাধ্যমিক বিদ্যালয়, ডাঙ্গাপাড়া শিশু শিক্ষা কেন্দ্র,ডাঙ্গাপাড়া মধ্যেমিক কেন্দ্র, এই ব্লকের উল্লেখযগ্য বিদ্যালয়।

স্বাস্থ্যব্যবস্থা
হরিহরপাড়া ব্লকের প্রাথমিক স্বাস্থ্য কেন্দ্র ২০টি বিছানা রয়েছে।

উল্লেখযোগ্য ব্যক্তি
 নিয়ামত শেখ, হারিহারপাড়ার বর্তমান এমএলএ।
 হাজী আব্দুল হামিদ, হরিহরপাড়া বিধানসভার প্রথম বিধায়ক ১৯৫১।(ভাবতার জমিদার আব্দুল আজিজ এর পুত্র)।

তথ্যসূত্র 

মুর্শিদাবাদ জেলার গ্রাম
বেলুড় রেলওয়ে স্টেশন

বেলুড় রেলওয়ে স্টেশন হল  হাওড়া-বর্ধমান মেইন লাইন এবং হাওড়া-বর্ধমান কর্ড লাইনের একটি গুরুত্বপূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি লিলুয়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬ কি.মি. দূরে স্টেশনটি অবস্থিত।

ইতিহাস 
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।

বৈদ্যুতীকরণ 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।

দর্শনীয় স্থান
রামকৃষ্ণ মিশনের সদর দপ্তর বেলুড় মঠ যা গঙ্গা নদীর তীরে অবস্থিত এবং সারা বিশ্বের মানুষের কাছে এটি একটি পর্যটনকেন্দ্র এবং তীর্থযাত্রীদের গন্তব্যস্থল। স্টেশন থেকে এটি প্রায় ১.৫ কিলোমিটার দূরে অবস্থিত। ১৯৩৮ সালে স্বামী বিবেকানন্দ প্রতিষ্ঠিত করেছিলন। সারদা দেবী, রামকৃষ্ণ এবং মহান সন্ন্যাসীদের সমাধি আছে।

তথ্যসূত্র 

হাওড়া জেলার রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হাওড়ার ভবন ও স্থাপনা